Diari Oficial de la Generalitat Valenciana


Sumari del DOGV 6693, del 17-01-2012 (2012/98)

Notificació de la sentència i del seu aclariment dictats en el judici de divorci contenciós número 423/2011.
------------------------------------------------------------------------------------------------------------

### Dades del document

Número de DOGV
:   6693

Data del DOGV
:   17-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/98


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència i del seu aclariment dictats en el judici de divorci contenciós número 423/2011. [2012/98]  
Divorci contenciós 000423/2011   
Part demandant: Fatiha Habassi Khaoua.   
Part demandada: Elkibir Mohimane.   
En el judici a què es fa referència s'ha dictat la sentència de data 25 d'octubre de 2011, que té el text que, literalment, és com segueix:   
«Dispositiva   
Estime la demanda plantejada per Fátima Habassi Khaova contra Elkibir Mohimane, declarada en rebel·lia, i declare dissolt, per causa de divorci, el matrimoni contret pels referits cònjuges, amb tots els efectes legals; i dispose l' adopció de les mesures definitives següents:   
  
1. L'atribució de la guarda i custòdia de M. i W. a sa mare, exercint, però, conjuntament ambdós progenitors la pàtria potestat (responsabilitat parental) sobre la menor.   
2. Elkibir Mohimane podrà veure i estar en la companyia dels seus fills en la forma que a aquests més els convinga.   
3. L'atribució de l'ús del domicili conjugal a favor de la demandant Fátima Habassi Khaova, la qual residirà en aquest habitatge en companyia dels seus fills menors, que romanen en companyia seua.   
4. Elkibir Mohimane contribuirà, com a prestació per aliments per als tres fills del matrimoni, pagant a sa mare, Fátima Habassi Khaova, per mesos anticipats i dins dels cinc primers dies de cada mes, en el compte bancari que designe la mare, la quantitat mensual de 120 euros per cada fill, en total 360 euros, suma pecuniària que s'actualitzarà anualment segons la variació que experimente en relació amb l'índex de preus de consum, juntament a la meitat de les seues despeses de caràcter extraordinari, necessàries en tot cas, i les convenients degudament consensuades pels progenitors o, si no n'hi ha, amb l'autorització judicial.   
  
5. Elkibir Mohimane, en concepte de pensió compensatòria a favor de Fátima Habassi, li abonarà la suma de 100 euros mensuals per mesos anticipats i dins dels cinc primers dies de cada mes, en el compte bancari que aquesta designe, suma pecuniària que serà actualitzada anualment segons la variació que experimente en relació amb l'índex de preus de consum i que haurà de pagar durant el termini d'un any comptador des de la data d'aquesta resolució, transcorregut el qual s'extingirà.   
6. S'acorda la dissolució del règim econòmic matrimonial.   
Tot això, sense que pertoque fer una imposició expressa de les costes processals d'aquest procediment a cap dels litigants.   
  
I una vegada siga ferma aquesta resolució, trameteu-ne una testimoniança al registre civil on figure inscrit el matrimoni, perquè l'anoten al marge.   
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra aquesta sentència, poden preparar en aquest Jutjat un recurs d'apel·lació, dins dels cinc dies següents a la seua notificació, amb la consignació prèvia de la quantitat de 50 euros en el compte de consignacions d'aquest Jutjat. Ho pronuncie, mane i firme».   
I interlocutòria de data 8 de novembre de 2011, que té el text que, literalment, és com segueix:   
«S'aclareix la sentència de data 25 de gener de 2011, en el sentit següent:  
Que en la resolució dictada consta com a nom de la demandant Fátima Habassi Khaova i ha de constar com a Fatiha Habassi Khaoua.   
  
Mode d'impugnació: aquesta resolució forma part de la sentència de data 25 d'octubre de 2011. El termini per a recórrer aquesta sentència comptarà des de la notificació d'aquesta interlocutòria (art. 448.2 LECn).   
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de la sentència de data 25 d'octubre de 2011 al demandat Elkibir Mohimane».   
  
València, 21 de desembre de 2011.- El secretari judicial: Rafael Roselló Sobrevela.